Subscrisa, **RTZ & Partners S.P.R.L.**, cu sediul în Cluj-Napoca, Aleea Detunata, nr. 4, jud. Cluj, a fost desemnată în calitate de administrator judiciar al **ROMCAB S.A.** (în *reorganizare judiciară, in judicial reorganisation, en redressement),*cu sediul în Târgu Mureş, Str. Voinicenilor, nr. 35, jud. Mureş, având CUI RO 7947193 şi J26/764/1995, prin intermediul Încheierii de şedinţă nr. 26/2017, pronunţată la data de 20 Februarie 2017, în dosarul nr. 50/1371/2017, aflat pe rolul Tribunalului Specializat Mureş, consemnăm următorul

**Proiect de hotărâre nr. 1 a Adunării Generale Extraordinare a Acționarilor din**

**21.10.2024**

**Adunarea Generală Extraordinară a Acționarilor hotărăște următoarele:**

1. Se aprobă încheierea unui contract individual de muncă în formă scrisă cu persoana desemnată în calitate de administrator special al ROMCAB S.A. începând cu data adoptării Hotărârii nr. 1 a Adunării Generale Ordinare a Acționarilor din 27.03.2017 și până la data încheierii procedurii de reorganizare, drepturile salariale fiind datorate de către acționarii ROMCAB S.A., conform art. 52 al. (1) Lege nr. 85/2014.
2. Se aprobă acordarea drepturilor și beneficiilor salariale datorate persoanei desemnate în calitate de administrator special al ROMCAB S.A., începând cu data adoptării Hotărârii nr. 1 a Adunării Generale Ordinare a Acționarilor din 27.03.2017 și până la data 31.08.2024, în valoare de 21.044.714 lei (echivalentul a 4.230.000 €), compusă din salariului lunar net și beneficii salariale suplimentare – bonusuri calculate în raport de obiectivele atinse, și actualizate cu indicele inflației la data de 31.08.2024, precum și faptul că stabilirea acestor drepturi, în continuare, la zi, se realizează pe baza unor rapoarte de evaluare întocmite în acest scop.
3. Se aprobă data de înregistrare prin care se identifică acționarii care urmează a beneficia de drepturi și asupra cărora se răsfrâng efectele hotărârilor adunării generale, ca fiind 06.11.2024.

**RTZ & PARTNERS S.P.R.L.**

**Practician în Insolvenţă**

**Claudiu Ioan Balog**